stanford-oval/wikipedia huggingface dataset:
Ässä-arpa

Ässä-arpa vuodelta 2006.
Ässä-arpa on vuonna 1981 myyntiin tullut Veikkauksen pitkäikäisin raaputusarpa. Kappalemäärissä mitattuna Ässä on Veikkauksen myydyin arpa ja liikevaihdolla mitattuna toiseksi myydyin heti Casino-arvan jälkeen.
Ässä-arvassa on kaksi peliä. Ristinollassa pelaaja yrittää saada kolmen ristin tai kolmen nollan suoran. Siinä on mahdollisuus moninkertaistaa voitto Voittokerroin-ruudun avulla. 3 samaa rahasummaa -pelissä pelaaja voittaa rahasumman, jos niitä löytyy pelistä kolme kappaletta. Ässä-arvan voittotodennäköisyys on 33,4 prosenttia ja päävoiton voittaa kerran 600 000:sta.
Arpojen painaminen oli aluksi ongelmallista, jonka takia niiden tuotanto siirrettiin Suomen Pankin setelipainosta Englantiin. Nykyään painatuspaikat sijaitsevat Englannissa ja Kanadassa.
Vuonna 1981 Ässä-arvan päävoittona oli 666 666 markkaa ja se maksoi 10 markkaa. Jo julkaisua seuraavana vuonna 1982 arpa tuotti 9,5 prosenttia Veikkauksen kokonaismyynnistä. Vuonna 2019 päävoitto oli 100 000 euroa ja hinta 4 euroa.
You Were Never Really Here

| You Were Never Really Here |
| --- | --- |

Ohjaaja:  Lynne Ramsay
Käsikirjoittaja:  Lynne Ramsay
Perustuu:  Jonathan Amesin romaaniin You Were Never Really Here
Tuottaja:   Rosa Attab  Lynne Ramsay  Pascal Caucheteux 
Säveltäjä:  Jonny Greenwood
Kuvaaja:  Thomas Townend
Leikkaaja:  Joe Bini
Pääosat:   Joaquin Phoenix  Judith Roberts  Ekaterina Samsonov 
Valmistustiedot
Valmistusmaa:  Iso-Britannia Ranska Yhdysvallat
Tuotantoyhtiö:   Why Not Productions  Film4  British Film Institute 
Levittäjä:  Amazon MGM Studios ADS Service
Ensi-ilta:   2017-5-2727. toukokuuta 2017 (Cannes)  2017-11-88. marraskuuta 2017 (Ranska)  2018-3-99. maaliskuuta 2018 (Iso-Britannia)  2018-4-66. huhtikuuta 2018 (Yhdysvallat)  2018-4-1818. huhtikuuta 2018 (Night Visions) 
Kesto:  89 minuuttia
Alkuperäiskieli:  englanti
Tuotto:  10,9 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
You Were Never Really Here on Lynne Ramsayn käsikirjoittama ja ohjaama psykologinen jännityselokuva vuodelta 2017. Jonathan Amesin romaaniin perustuvassa tarinassa Joaquin Phoenix esittää Persianlahden sodan veteraania, joka vapaa-aikanaan jahtaa New Yorkissa lasten hyväksikäyttäjiä ja yrittää pelastaa nuoria tyttöjä heidän käsistään. Kun jäljet johtavat yhteiskunnan huipulle, miehen henki on vaarassa.
Elokuva palkittiin Cannesin elokuvajuhlilla käsikirjoituksestaan ja Joaquin Phoenix sen miespääosasta. Kahdeksasta Bafta-palkintoehdokkuudestaan se tuotti palkinnon musiikin (Jonny Greenwood) ja äänisuunnittelun (Paul Davies) sarjoissa. Elokuva oli ehdolla myös parhaan brittiläisen independent-elokuvan palkintoon.
Rooleissa

| 0 | 1 | 2 |
| --- | --- | --- |
|  Joaquin Phoenix  | … |  Joe   |
|  Judith Roberts  | … |  Joen äiti   |
|  Ekaterina Samsonov  | … |  Nina Votto   |
|  John Doman  | … |  John McCleary   |
|  Alex Manette  | … |  senaattori Albert Votto   |
|  Dante Pereira-Olson  | … |  nuori Joe   |
|  Alessandro Nivola  | … |  kuvernööri Williams   |
|  Vinicius Damasceno  | … |  Moises   |
|  Neo Randall  | … |  Moisesin ystävä   |
|  Frank Pando  | … |  Angel   |
Arvioita

Helsingin Sanomien Pertti Avolan mieleen elokuva toi sekä Martin Scorsesen klassikon Taksikuski (1976) että Andrew Vachssin lastensuojeluaiheiset Burke-dekkarit. ”Ramsey uhmaa elokuvassaan kaikkia trillerilajityypin ko[n]ventioita. You Were Never Really Here ei ole romanttinen, jännittävä eikä toiminnallinen. Se on kuumeinen ja houreinen matka helvettiin, jossa Joen harhat ja todellisuus muodostavat läpipääsemättömän kudelman, painajaisen, josta vapauttaa vain kuolema – –.”
Savilampi (Kyyjärvi)

| Savilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kyyjärvi
Koordinaatit:  62°57′10″N, 24°29′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyjärven valuma-alue (14.64)
Laskujoki:  suo-oja 
Järvinumero:  14.645.1.004
Mittaustietoja
Pinnankorkeus:  206,6 m  
Pituus:  290 m  
Leveys:  110 m  
Rantaviiva:  0,638 km  
Pinta-ala:  2,109 ha  
Tilavuus:  0.000033 km³ 
Keskisyvyys:  1,58 m  
Suurin syvyys:  3 m  
Saaria:  ei saaria 
 fiSavilampi 
Savilampi  on Keski-Suomessa Kyyjärvellä  Kontiokankaan lähellä sijaitseva lampi.
Maantietoa

Lampi on 290 metriä pitkä, 110 metriä leveä, ja sen pinta-ala on 2,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 33 400 kuutiometriä. Sen keskisyvyys on 1,6 metriä ja suurin syvyys on 3,0 metriä. Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Kyyjärven valuma-alueella (14.64), jonka Napolanjoen valuma-alueeseen (14.645) se kuuluu. Lammen vedenpinnan korkeus on 206,6 metriä mpy.
Zyrjanskojen piiri

Zyrjanskojen piiri (ven. Зыря́нский райо́н, Zyrjanski raion) on kunnallinen itsehallintoalue Tomskin alueella Venäjällä. Vuonna 1925 perustetun piirin pinta-ala on 3 966 neliökilometriä. Asukkaita on 14 900 henkeä (vuonna 2009).
Zyrjanskojen piiri sijaitsee Tomskin alueen kaakkoisosassa. Pohjoisessa se rajoittuu Pervomaiskojen ja idässä Teguldetin piireihin, etelässä Kemerovon alueeseen sekä lännessä Asinon ja Tomskin piireihin.
Pinta-alasta 70,7 % on metsää ja 27 % maatalousmaata. Tärkeimmät joet ovat Tšulym, sen sivujoet Jaja ja Kija sekä Kijan sivujoki Tšet. Seudulla sijaitsee Tongulin rauhoitusalue. Tärkeimmät hyötykaivannaiset ovat hiekka, sora, turve ja savet.
Piiriin kuuluu 5 maalaiskuntaa: Dubrovka, Mihailovka, Tšerdaty, Vysokoje ja Zyrjanskoje. Hallinnollinen keskus on Zyrjanskojen kylä, josta on 120 kilometriä alueen pääkaupunkiin Tomskiin. Asutuskeskuksia on yhteensä 25.
Zyrjanskojen kautta kulkee Teguldetin ja Tomskin välinen maantie. Tšulym-joella on laivaliikennettä.
Pääelinkeino on maatalous, joka on erikoistunut maidon ja lihan tuotantoon sekä viljakasvien viljelyyn. Zyrjanskojessa on elintarviketeollisuutta, rakennustarviketehdas ja metsätila. Huomattava merkitys on kaupan ja palveluiden alalla toimivilla pienyrityksillä.
Piirissä toimii ammattikoulu, Tomskin talous- ja teollisuusopiston filiaali ja lasten taidekoulu.
Paikallislehtenä ilmestyy Selskaja pravda (”Maaseudun totuus”).
Aiheesta muualla

Zyrjanskojen piirin sivusto (venäjäksi)
Yves Chauvin

| Yves Chauvin |
| --- | --- |
 Yves Chauvin kuvassa keskellä
Henkilötiedot
Syntynyt: 10. lokakuuta 1930 Menen, Belgia
Kuollut: 28. tammikuuta 2015 (84 vuotta)
Koulutus ja ura
Instituutti:  Institut Français du Pétrole, Rueil-Malmaison, France
Palkinnot:   Nobelin kemianpalkinto
Yves Chauvin (10. lokakuuta 1930 Menen, Belgia – 28. tammikuuta 2015) oli ranskalainen kemisti. Hän sai yhdessä Robert H. Grubbsin ja Richard R. Schrockin kanssa vuoden 2005 Nobelin kemianpalkinnon työstään alkeenien metateesin kehittämisessä.
Chauvin opiskeli kemiaa Lyonin teknisessä oppilaitoksessa. Varusmiespalveluksen ja muiden olosuhteiden takia hän ei koskaan opiskellut tohtoriksi asti, vaan lähti töihin teollisuuteen jo nuorena.
Aiheesta muualla

Biography The Nobel Foundation
Yhdistyneen kuningaskunnan kansallispuistot

Yhdistyneen kuningaskunnan kansallispuistot ovat kansallisesti merkittäviä luonnonsuojelualueita Yhdistyneessä kuningaskunnassa. Niiden hoito ja hallinto on kansallista toimintaa, mutta puistojen maa-alueet ovat tyypillisesti yksityisessä omistuksessa. Puistojen alueella asuu tuhansia ihmisiä, South Downsin alueella jopa satatuhatta henkeä. Rakentamista ja elinkeinojen harjoittamista puistoalueella säädellään tarkasti.
Puistoja on kaikkiaan viisitoista: kaksi Skotlannissa, kolme Walesissa ja kymmenen Englannissa.
Englannin ja Walesin kansallispuistot.
| Nro* | Puisto | Maa | perustettu | km² |
| --- | --- | --- | --- | --- |
| 1 | Peak District | Englanti | 1951 | 1438 |
| 2 | Lake District | Englanti | 1951 | 2362 |
| 3 | Snowdonia | Wales | 1951 | 2142 |
| 4 | Dartmoor | Englanti | 1951 | 956 |
| 5 | Pembrokeshiren rannikko | Wales | 1952 | 620 |
| 6 | North York Moors | Englanti | 1952 | 1436 |
| 7 | Yorkshire Dales | Englanti | 1954 | 2178 |
| 8 | Exmoor | Englanti | 1954 | 693 |
| 9 | Northumberlandin kansallispuisto | Englanti | 1956 | 1049 |
| 10 | Brecon Beacons | Wales | 1957 | 1351 |
| 11 | The Broads | Englanti | 1989 | 303 |
| 12 | New Forest | Englanti | 2005 | 580 |
| 13 | South Downs | Englanti | 2009 | 1641 |
| 14 | Cairngormsin kansallispuisto | Skotlanti | 2003 | 4528 |
| 15 | Loch Lomondin ja Trossachsin kansallispuisto | Skotlanti | 2002 | 1825 |
*Numerot 1-13 viittaavat oheiseen karttaan
Wreckfest

| Wreckfest |
| --- | --- |


Kehittäjä:  Bugbear Entertainment
Julkaisija:  THQ Nordic
Jakelija:  GOG.com, Steam
Suunnittelija:  Janne Suur-Näkki
Pelisarja:  Wreckfest
Pelimoottori:  ROMU
Julkaistu:  Teknologiademo 2013 Alpha, Early Access 2014 Windows 14. kesäkuuta 2018 PlayStation 4, Xbox One 27. elokuuta 2019
Lajityyppi:  ajopeli
Pelimuoto:  yksinpeli, moninpeli
Ikäluokitus:  ESRB: Teini-ikäisille  PEGI 12  USK 6 
Alusta:  Microsoft Windows, PlayStation 4, Xbox One
Jakelumuoto:  Blu-ray, Steam, PlayStation Store, Microsoft Store, GOG.com
Lisää peliartikkeleitaVideopelien teemasivulla
Infobox OK     : 
Wreckfest (aiemmin nimellä Next Car Game) on suomalaisen Bugbear Entertainmentin kehittämä ja THQ Nordicin julkaisema ajopeli, joka on julkaistu Microsoft Windowsille 14. kesäkuuta 2018.
Vuonna 2013 Bugbear aloitti Kickstarter-kampanjan, jonka epäonnistumisen jälkeen Bugbear jatkoi pelin kehitystä itsenäisesti ennakkotilausten toimittamiseksi. Peli on ollut myynnissä kehitysvaiheessa olevana early access -versiona Steam-palvelussa.
Bugbear ja THQ Nordic ovat ilmoittaneet yhteistyöstä pelin julkaisemiseksi.  Virallinen julkaisuversio on julkaistu 14. kesäkuuta 2018 Steam-palvelussa. Peliä on kutsuttu FlatOut-sarjan "henkiseksi seuraajaksi".
Peli sai virallisen nimensä lokakuussa 2014, johon saakka peli tunnettiin vain nimellä Next Car Game.
Pelin seuraajasta Wreckfest 2:sta ilmoitettiin elokuussa 2024.
Tekniikka

Pelissä on pehmeän kappaleen (engl. soft body dynamics) vauriomallinnus: kun auton kolaroi, siitä irtoaa palasia ja auton metalli taipuu ja rypistyy. Pelissä on autojen kustomointi- ja viritysmahdollisuudet. Vuonna 2015 peliin julkaistu päivitys lisäsi 3D-grafiikan fysiikkaperusteisen renderöinnin tuen pelimoottoriin.
Pelimoottori on Bugbearin itse kehittämä nimeltä ROMU.
Ääniraita

Pelin ääniraidalle valittavasta musiikista järjestettiin avoin äänestys.
Vastaanotto

GameSpot antoi pelille arvosanaksi 9/10 arvostelussaan.
V2.fi antoi pelille arvosanaksi 4/5 tähteä arvostelussaan.
Aiheesta muualla

Bugbear's Next Car Game: Wreckfest MobyGamesissa (englanniksi)
Next Car Gamen virallinen sivusto (englanniksi)
Wreckfest virallinen sivusto (englanniksi)
Bugbear Entertainment
Rally Trophy
Tough Trucks
FlatOut
Glimmerati
FlatOut 2
FlatOut: Ultimate Carnage
Sega Rally Revo
Ridge Racer Unbounded
Wreckfest
Ödeshög

| Ödeshög |
| --- | --- |
 Ödeshögin kirkko.
 Ödeshög
 Koordinaatit: 58°13′51″N, 14°39′10″E 
Valtio:   Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Ödeshögin kunta
Pinta-ala:  
 – Maa:  2,41 km²
Väkiluku:  2 572
 – Väestötiheys:  1 067,2 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Ödeshög on samannimisen Ödeshögin kunnan keskustaajama. Se sijaitsee Itä-Götanmaan läänissä ja Itä-Götanmaan historiallisessa maakunnassa Etelä-Ruotsissa. Vuoden 2010 lopussa taajamassa oli 2 572 asukasta.
Väestönkehitys

| Ödeshögin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 2 076 | 2 076 |
| 1965 | 1965 |    | 2 392 | 2 392 |
| 1970 | 1970 |    | 2 572 | 2 572 |
| 1975 | 1975 |    | 2 709 | 2 709 |
| 1980 | 1980 |    | 2 990 | 2 990 |
| 1990 | 1990 |    | 2 815 | 2 815 |
| 1995 | 1995 |    | 2 866 | 2 866 |
| 2000 | 2000 |    | 2 768 | 2 768 |
| 2005 | 2005 |    | 2 651 | 2 651 |
| 2010 | 2010 |    | 2 572 | 2 572 |
Lähde: Statistiska centralbyrån (SCB).
Yrjö (Cambridgen herttua)

| Yrjö |
| --- | --- |
 Cambridgen herttua
 Prinssi Yrjö, Cambridgen herttua.
Syntynyt:  26. maaliskuuta 1819 Hannover, Hannoverin kuningaskunta
Kuollut:  17. maaliskuuta 1904 (84 vuotta) Lontoo, Yhdistynyt kuningaskunta
Puoliso:  Louisa Farebrother
Lapset:  George FitzGeorge Adolphus FitzGeorge Augustus FitzGeorge
Koko nimi:  George William Frederick Charles
Suku:  Hannover
Isä:  Adolf
Äiti:  Augusta
Nimikirjoitus:  
George (Yrjö) William Frederick Charles, Cambridgen 2. herttua (26. maaliskuuta 1819 Hannover – 17. maaliskuuta 1904 Lontoo) oli Yhdistyneen kuningaskunnan kuningasperheen jäsen ja Britannian armeijan ylipäällikkö vuosina 1856–1895.
Elämäkerta

Yrjö oli Cambridgen herttua Adolfin ainoa poika, ja hän peri isänsä herttuan arvon vuonna 1850. Hänen isoisänsä oli Englannin kuningas Yrjö III, ja hän oli kuningatar Viktorian serkku. Herttua Yrjö aloitti sotilasuransa Hannoverin kuningaskunnan armeijassa ja siirtyi Britannian armeijaan 1837 everstinä. Krimin sodassa 1854–1856 hän toimi aluksi ensimmäisen divisioonan komentajana ja osallistui kaikkiin merkittäviin taisteluihin, joskaan ei ollut erityisen taitava sotapäällikkö. Hänet ylennettiin 1856 kenraaliksi ja 1862 sotamarsalkaksi. Hallitsijaperheeseen kuuluva Yrjö sai ylipäällikkönä melko suuret toimintavapaudet. Hän oli konservatiivinen ja jakoi ylennyksiä enemmän alaistensa sosiaalisen aseman ja palvelusiän kuin taitojen perusteella. Hän myös vastusteli pitkään armeijan uudistamista, vaikka Krimin sota oli osoittanut heikkouksia sen toimintakyvyssä. William Gladstonen tultua vuonna 1868 pääministeriksi Yrjö joutui kuitenkin hyväksymään joukon muutoksia: ylipäälliköstä tehtiin sotaministerin alainen, upseerinvirkojen ostaminen kiellettiin ja palvelusaikaa lyhennettiin. Lisää herttuan vastustamia uudistuksia toteutettiin vuonna 1881. Jätettyään ylipäällikön tehtävät vuonna 1895 Yrjö nimettiin kuningattaren henkilökohtaiseksi adjutantiksi ja armeijan kunniaeverstiksi.
Herttua Yrjön puoliso oli Louisa Farebrother. Avioliitto oli morganaattinen ja lasten sukunimeksi tuli FitzGeorge.
Aiheesta muualla

Kuvia tai muita tiedostoja aiheesta Yrjö (Cambridgen herttua) Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Henry Hardinge | Britannian armeijan ylipäällikkö 1856–1895 | Seuraaja: Garnet Wolseley |
Yves Giraud-Cabantous

| Yves Giraud-Cabantous |
| --- | --- |

Henkilötiedot
Syntynyt: 8. lokakuuta 1904
Kuollut: 30. maaliskuuta 1973 (68 vuotta)
Kansalaisuus:   Ranska
Formula 1 -ura
Aktiivivuodet:  1950–1953
Talli(t):  Talbot-Lago, HWM
Kilpailuja:  13
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  5
Ensimmäinen kilpailu:  Britannian Grand Prix 1950
Viimeinen kilpailu:  Italian Grand Prix 1953
Marius Aristide Yves Giraud-Cabantous (8. lokakuuta 1904 Saint-Gaudens, Ranska – 30. maaliskuuta 1973 Pariisi, Ranska) oli ranskalainen Formula 1 -kuljettaja. Hän osallistui 13 osakilpailuun kausina 1950-1953 saavuttaen yhteensä 5 MM-pistettä. Hänen paras sijoituksensa oli Britannian GP:n 1950 neljäs sija. Aika-ajoissa Giraud-Cabantous oli viides Ranskan GP:ssä 1950. Hän ajoi myös sarjan ulkopuolisissa kilpailuissa.
Giraud-Cabantousin kilpa-ajajan ura sai alkunsa, kun tämä työskenteli mekaanikkona Salmson-yritykselle ja sai isäpuoleltaan joululahjaksi auton vuonna 1924. Heti keväästä 1925 lähtien hän ajoi autokilpailuissa ja voitti vuonna Grand Prix des Frontières -kilpailun Salmson -autollaan. Muita merkittäviä tuloksia olivat vuoden 1930 Bol d'Orin voitto sekä Le Mansin 24 tunnin toinen sija yhdessä Gaston Serraudin Delahaye-autolla vuonna 1938. Toisen maailmansodan jälkeen keski-ikäisestä Giraud-Cabantousista tuli Ranskan mestari vuonna 1948. Hän osallistui F1-sarjaan Talbot-Lagon sekä HWM:n autoilla 1950-53, jonka jälkeen ajoi urheiluautosarjoissa sijoittuen, mm. toiseksi vuoden 1953 Reimsin 12 tunnin ajoissa. Hän lopetti ajamisen vuosien 1957-58 aikana, koska ryhtyi johtamaan kuljetusyritystä.
Tulokset Formula 1:n MM-sarjassa

| Vuosi | Talli | Auto | Moottori | 1 | 2 | 3 | 4 | 5 | 6 | 7 | 8 | 9 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1950 | Automobiles Talbot-Darracq | Talbot-Lago T26C-DA | Talbot L6 | GBR 4 | MON DNA | 500 | SWI Kesk. | BEL Kesk. | FRA 8 | ITA |  |  | 14. | 3 |
| 1951 | Yves Giraud Cabantous | Talbot-Lago T26C | Talbot L6 | SWI Kesk. | 500 | BEL 5 | FRA 7 | GBR | GER Kesk. | ITA 8 | ESP Kesk. |  | 18. | 2 |
| 1952 | HW Motors | HWM 52 | Alta L4 | SWI | 500 | BEL | FRA 10 | GBR | GER | NED | ITA |  | - | 0 |
| 1953 | HW Motors | HWM 53 | Alta L4 | ARG | 500 | NED | BEL | FRA 14 | GBR | GER | SWI | ITA 15 | - | 0 |
Äspered

| Äspered |
| --- | --- |
 Äsperedin kirkko
 Äspered
 Koordinaatit: 57°45′19″N, 13°10′51″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Borås
Väkiluku (2021):  314
Infobox OKVirheellinen NIMI-arvo: 
Äspered on taajama Boråsin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 314 asukasta vuonna 2021.
Aiheesta muualla

Kuvia tai muita tiedostoja aiheesta Äspered Wikimedia Commonsissa
Ylimmäinen Tuomilampi (Mäntyharju)

| Ylimmäinen Tuomilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°22′05″N, 26°46′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  oja Alimmaiseen Tuomijärveen 
Järvinumero:  14.913.1.034
Mittaustietoja
Pinnankorkeus:  89,5 m  
Pituus:  480 m  
Leveys:  140 m  
Rantaviiva:  1,101 km  
Pinta-ala:  3,748 ha  
Saaria:  ei saaria 
 fiYlimmäinen Tuomilampi 
Ylimmäinen Tuomilampi  on Etelä-Savossa Mäntyharjulla  Jäniskylän lähellä sijaitseva lampi.
Maantietoa

Lampi on 480 metriä pitkä, 140 metriä leveä, ja sen pinta-ala on 3,7 hehtaaria. Lammella ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Juolasveden–Lahnaveden alueeseen (14.913) se kuuluu. Lammen vedenpinnan korkeus on 89,5 metriä mpy.
Yrjö (Tanskan prinssi)

| Yrjö |
| --- | --- |
 Tanskan prinssi
 Michael Dahlin maalaama muotokuva, n. 1705
Syntynyt:  2. huhtikuuta 1653
Kuollut:  28. lokakuuta 1708 (55 vuotta)
Puoliso:  kuningatar Anna
Isä:  Fredrik III
Äiti:  Sofia Amalia
Uskonto:  Luterilainen
Nimikirjoitus:  
Yrjö, Tanskan prinssi (engl. Prince George of Denmark, tansk. Prins Jørgen af Danmark; 23. huhtikuuta 1653 – 28. lokakuuta 1708) oli Ison-Britannian kuningattaren Annan aviomies.
Elämä ja ura

Yrjö oli Tanskan kuninkaan Fredrik III:n ja Sofie Amalie Brunswick-Calenbergin poika ja Tanskan kuninkaan Kristian V:n veli. Nuoruudessaan hän matkusti Ranskassa, Italiassa ja Saksassa ja sai jonkin verran sotilaskoulutusta ja palveli Skoonen sodassa. Vuonna 1674 hänet yritettiin saada Puolan kuninkaaksi, mutta hänen vastenmielisyytensä katolilaisuutta kohtaan johti suunnitelman kariutumiseen. Englantiin vuonna 1681 tehdyn alustavan vierailun jälkeen hän avioitui 28. heinäkuuta 1683 Englannin kuningas Jaakko II:n nuoremman tyttären Annan kanssa ja asui sen jälkeen Englannissa. Katolisen Jaakon syrjäyttäneen "mainion vallankumouksen" jälkeen Yrjöstä tehtiin Kendalin kreivi ja Cumberlandin herttua vuonna 1689, ja vuonna 1702 puolisonsa valtaannousun jälkeen generalissimus ja laivastosta vastannut Lord High Admiral, vaikkei hänellä ollut todellista vaikutusvaltaa. Whig-puolue arvosteli hänen asemaansa laivaston johdossa.
Yrjö teki hyvän henkilökohtaisen vaikutuksen Englannin hovissa, mutta avioliitto oli silti epäsuosittu Englannissa sulhasen kotimaan hovin ranskalaisen suuntauksen vuoksi. Anna ja Yrjö olivat kuitenkin luonteiltaan sopusoinnussa ja arvostivat yhteistä rauhallista kotielämää. Avioliittoa varjosti kaikkien heidän lastensa varhainen kuolema. Yrjö ei juurikaan osallistunut julkiseen toimintaan. Uskonnoltaan Yrjö pysyi luterilaisena, ja yleisesti ottaen hänen ominaisuutensa tekivät hänestä pikemminkin hyvän aviomiehen kuin sotilaan tai valtiomiehen. Hän oli lihava, juomiseen taipuvainen ja kärsi vakavasti astmasta. Yrjö oli Royal Societyn jäsen, ja vaikuttaa siltä, että hän oli kiinnostunut merenkulusta ja siihen liittyvistä tieteistä.
Prince Georgen piirikunta Yhdysvaltojen Virginian osavaltiossa on nimetty Yrjön mukaan.
Aiheesta muualla

Kuvia tai muita tiedostoja aiheesta Yrjö (Tanskan prinssi) Wikimedia Commonsissa
Éva Novodomszky

Éva Novodomszky (s. 19. tammikuuta 1974 Szarvas, Unkari) on unkarilainen toimittaja ja juontaja. Hän aloitti uransa toimittajakoulussa (Komlósi Oktatási Stúdió) ja hänestä tuli vuodesta 2000 Magyar Televízió -televisioyhtiön uutistoimittaja ohjelmassa Híradó. Hänellä on italialainen aviomies ja poika nimeltään Cristiano. Novodomszky toimi Unkarin pisteidenjulkaisijana Eurovision laulukilpailuissa vuosina 2007, 2008, 2009, (Unkari ei osallistunut kilpailuun 2010), 2011, 2012 ja 2013.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Éva Novodomszky
Yves Desmarets

| 0 | 1 | 2 |
| --- | --- | --- |

Henkilötiedot
Koko nimi: Yves Hadley Desmarets
Syntymäaika: 19. heinäkuuta 1979 (ikä 45)
Syntymäpaikka: Pariisi, Ranska
Pelipaikka: keskikenttäpelaaja
Pituus: 178 senttimetriä
Seura
Seura:  Belenenses
Pelinumero: 10
Seurat
| Vuodet | Seura | O (M) |
| 1998–1999 1999–2000 2000–2001 2001–2002 2002–2003 2004–2005 2005–2006 2006–2010 2010–2011 2011–2012 2012– |  Villiers-le-Bel  Sarcelles  Garges-lès-Gonesse  Saint-Denis  Les Lilas  AS Poissy  Red Star SO  Vitória SC  Deportivo la Coruña  Kerkyra  Belenenses |        107 (10) 12 (0)   |
 Seurajoukkueuran tilastot kattavat vain kansalliset sarjat.
Yves Hadley Desmarets (s. 19. heinäkuuta 1979 Pariisi, Ranska) on ranskalainen jalkapalloilija, jonka vanhemmat ovat haitilaisia. Hän on pelipaikaltaan keskikenttäpelaaja ja pelaa Portugalin toiseksi korkeimmalla sarjatasolla Belenensesin joukkueessa.
Pelaajaura

Uran ensimmäiset vuodet Desmarets pelasi Ranskan alasarjoissa. Vuonna 2006 hän teki sopimuksen Vitória Guimarãesin kanssa. Tähän aikaan seura pelasi vielä Portugalin toiseksi ylimmällä sarjatasolla, mutta nousi sarjaporrasta ylemmäksi kauden 2006–2007 päätteeksi.
Espanjan La Ligassa pelaavan Deportivon kanssa Desmarets teki sopimuksen kesäkuussa 2010.
Aiheesta muualla

Kuvia tai muita tiedostoja aiheesta Yves Desmarets Wikimedia Commonsissa